79. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 675 της 22 Ιουν./2 Ιουλ. 1981 (ΦΕΚ Α΄ 170) Περί καθορισμού της συνθέσεως Οργανώσεως και λειτουργίας (των Οργάνων Διοικήσεως ως και των πόρων) της Ενώσεως Εμπορικών και Βιομηχανικών Επιμελητηρίων της Ελλάδος. Έχοντες υπ’ όψει: 1.Το άρθρον 49 παρ. 5 και 6α του Νόμου 1089/80 (ΦΕΚ 261/Α/12.11.80) «περί Εμπορικών και Βιομηχανικών, Επαγγελματικών και Βιοτεχνικών Επιμελητηρίων». 2.Την απόφασιν άριθμ. Δ. 2652/66/80 των Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών». 3.Τις γνώμες των Εμπορικών και Βιομηχανικών Επιμελητηρίων Αθηνών, Αργολίδος, Αγρινίου, Άρτης, Βοιωτίας, Βόλου, Δράμας, Ηρακλείου, Ηπείρου, Θεσσαλονίκης, Καβάλας, Κορίνθου, Κυκλάδων, Λαμίας, Λασιθίου, Μυτιλήνης, Ξάνθης, Πειραιώς, Ρόδου, Τρικάλων, Φλωρίνης, Χίου υπ’ αριθμ. 8963/23.3.81, 530/20.3.81, 305/18.3.81, 236/16.3.81, 439/24/12.3.81, 999/19.3.81, ΑΙ/1/526/19.3. 81, 106/19.3.81, 807/18.3.81, 654/16.3.81, 2955/13.4.81, 729/12.3.81, 1018/18.3.81, 336/17.3.81, 402/20.3.81, 688/ 19.3.81, 530/18.3.81, 3875/20.3.81. 645/Α/9.104/18.3.81, 447/13.3.81, 387/18.3.81, 348/18.3.81 αντιστοίχως ως και των Αλεξανδρουπόλεως, Γρεβενών, Γυθείου, Ευβοίας, Ημαθίας, Καλαμάτας, Καλύμνου-Κω, Καρδίτσης, Καστοριάς, Κερκύρας, Κεφαλληνίας-Ιθάκης. Κοζάνης, Λαρίσης, Λευκάδος, Πατρών, Πιερίας, Πύργου, Ρεθύμνης, Ροδόπης, Σάμου, Σερρών, Φωκίδος και Χανίων τα οποία ετάχθησαν σύμφωνα με την υπ’ αριθμ. Κ1-856/3.3.81 εγκύκλιο Υπουργείου Εμπορίου. 4.Την υπ’ αριθμ. 618/1981 γνωμόδοτησιν του Συμβουλίου της Επικρατείας, προτάσει του Υπουργού Εμπορίου και Υφυπουργού Οικονομικών, αποφασίζομεν: Άρθρον 1. Γενική Συνέλευση. 1.Η Γενική Συνέλευση είναι το κυρίαρχο όργανο της Ενώσεως, καθορίζει τα γενικά πλαίσια, μέσα στα οποία η Ένωση πραγματοποιεί τους σκοπούς πού αναφέρονται στην παρ. 3 του άρθρου 43 του Ν. 1089/80, επιλαμβάνεται των θεμάτων πού εισάγονται σ’ αυτήν προς συζήτησιν, και ελέγχει τις πράξεις και τυχόν παραλείψεις της Διοικητικής Επιτροπής. 2.Η Γενική Συνέλευση συντίθεται από τους Προέδρους όλων των Εμπορικών και Βιομηχανικών Επιμελητηρίων της χώρας αναπληρουμένων σε περίπτωση κωλύματος ή απουσίας από τους νομίμους αναπληρωτάς των και επι πλέον από 8 εκπροσώπους του Εμπορικού και Βιομηχανικού Επιμελητηρίου Αθηνών, από 3 εκπροσώπους του Εμπορικού και Βιομηχανικού Επιμελητηρίου Πειραιώς και από 3 εκπροσώπους του Εμπορικού και Βιομηχανικού Επιμελητηρίου Θεσσαλονίκης οριζομένων μετά των αναπληρωτών των υπό των Διοικητικών Επιτροπών των ανωτέρω Επιμελητηρίων, και προερχομένων εκ των Διοικητικών των Συμβουλίων. 3.Η Γενική Συνέλευση συνέρχεται στην έδρα της Ενώσεως τακτικά δύο φορές το χρόνο, κατά το πρώτο και τελευταίο τετράμηνο αυτού για να εγκρίνει τα πεπραγμένα και τον Οικονομικό απολογισμό του προηγουμένου έτους της Ενώσεως (κατά το πρώτον τετράμηνον) και για να προσδιορίσει τις κατευθυντήριες γραμμές δράσεως και να κυρώσει τον προϋπολογισμό του επομένου έτους (κατά το τελευταίο τετράμηνο). Η Γενική Συνέλευση δύναται να συνέρχεται και εκτάκτως εφ’ όσον ήθελε ζητήσει τούτο ο Πρόεδρος αυτής ή κατόπιν αιτήσεως του ενός πέμπτου (1/5) του συνόλου των μελών της εις την οποίαν αναφέρο νται και τα προς συζήτηση θέματα. Στην περίπτωση αυτή η Διοικητική Επιτροπή υποχρεούται να συγκαλέσει την Γενική Συνέλευση εντός 15 ημερών το αργότερο ορίζοντας και τον τόπο της συνεδριάσεως. 4.Η Γενική Συνέλευση συγκαλείται κατόπιν αποφάσεως της Διοικητικής Επιτροπής η οποία ορίζει και τα θέματα της Ημερησίας Διατάξεως, κατόπιν εγγράφου προσκλήσεως του Προέδρου αυτής η οποία αποστέλλεται στα μέλη 10 τουλάχιστον ημέρες πριν από την ημερομηνία συγκλήσεως της συνεδριάσεως. Εις την Γενική Συνέλευση δύνανται να συζητούνται και θέματα εκτός ημερησίας διατάξεως εφ’ όσον κριθούν κατεπείγοντα. 5.Η Γενική Συνέλευση ευρίσκεται σε απαρτία εάν παρίστανται το ήμισυ συν ένα του συνόλου του αριθμού των μελών αυτής. Σε περίπτωση που δεν θα υπάρξει απαρτία, η Συνέλευση συγκαλείται εκ νέου εντός οκτώ (8) ημερών οπότε δια την απαρτίαν αυτής αρκεί η παρουσία του ενός τρίτου (1/3) του όλου αριθμού των μελών της Γενικής Συνελεύσεως. Στην αρχική πρόσκληση καθορίζεται η ημέρα κατά την οποία θα πραγματοποιηθεί η δευτέρα συνεδρίαση σε περίπτωση ματαιώσεως της πρώτης ελλείψει απαρτίας. 6.Κάθε μέλος έχει μία ψήφο στην Γενική Συνέλευση απαγορευομένης της κατ’ εντολήν ψηφοφορίας. Οι αποφάσεις λαμβάνονται κατ’ απόλυτη πλειοψηφία των παρόντων μελών. 7. Των Συνεδριάσεων της Γενικής Συνελεύσεως προεδρεύει ο Πρόεδρος της Διοικητικής Επιτροπής της Ενώσεως των Εμπορικών και Βιομηχανικών Επιμελητηρίων της χώρας. Άρθρον 2. Διοικητική Επιτροπή. 1.Η Διοικητική Επιτροπή είναι το εκτελεστικό όργανο για την εκπλήρωση των σκοπών της Ενώσεως εντός των πλαισίων πού η Γενική Συνέλευση έχει προδιαγράψει. 2.Η Διοικητική Επιτροπή: α)Συντάσσει και υποβάλλει προς έγκριση στη Γενική Συνέλευση τον προϋπολογισμό και τον απολογισμό και την έκθεση των πεπραγμένων της Ενώσεως εντός των προθεσμιών πού προβλέπονται υπό της παρ. 3 του άρθρου 1 του παρόντος. Εντός 15 ημερών από της εγκρίσεως των προϋπολογισμών και απολογισμών υποβάλλονται ούτοι προς έγκριση στο Υπουργείο Εμπορίου. β)Καταρτίζει την ημερησία διάταξη και συγκαλεί την Γενική Συνέλευση, γ)Ορίζει τους εκπροσώπους της Ενώσεως, τα Συμβούλια και Επιτροπές, δ)Μεριμνά για την εφαρμογή των αποφάσεων της Γενικής Συνελεύσεως και γενικά λαμβάνει αποφάσεις για κάθε θέμα αρμοδιότητος της Ενώσεως εφ’ όσον δεν υπάρχει δέσμευση από την Γενική Συνέλευση. Εις τας συνεδριάσεις της Γενικής Συνελεύσεως και της Διοικητικής Επιτροπής μετέχουν άνευ δικαιώματος ψήφου ο Δ/ντής και ο αρμόδιος Τμηματάρχης της Διευθύνσεως Εμπ. Οργανώσεων του Υπουργείου Εμπορίου. «3.Η Διοικητική Επιτροπή αποτελείται από 15 μέλη της Γεν. Συνέλευσης. Απ’ αυτά τα μεν 5 είναι μόνιμα τα δε 10 αιρετά εκλεγόμενα ανά ένα μετά του αναπληρωτού του από τα Εμπορικά και Βιομηχανικά Επιμελητήρια ισαρίθμων διαμερισμάτων της χώρας ως κατωτέρω: α)Διαμέρισμα Στερεάς Ελλάδος και Ευβοίας αποτελούμενο από τα Ε.Β.Ε. Βοιωτίας, Φωκίδας, Αγρινίου, Λαμίας και Χαλκίδος. (Αντί για τη σελ. 82, 613) Σελ. 82, 613(α) Τεύχος Η92-Σελ. 41 Εμπορικά και Βιομηχανικά Επιμελητήρια 14.Β.αα.79 β)Διαμέρισμα Πελοποννήσου αποτελούμενο από τα Ε.Β.Ε. Αργολίδος, Γυθείου, Καλαμάτας, Κορίνθου, Πύργου, Τριπόλεως. γ)Διαμέρισμα Ηπείρου και Ιονίων Νήσων αποτελούμενο από τα Ε.Β.Ε. Ηπείρου, Άρτης, Κερκύρας, Λευκάδος και Κεφαλληνίας-Ιθάκης. δ)Διαμέρισμα Θεσσαλίας αποτελούμενο από τα Ε.Β.Ε. Βόλου, Λαρίσης, Καρδίτσας, Τρικάλων. ε)Διαμέρισμα Κεντρικής και Δυτικής Μακεδονίας αποτελούμενο από τα Ε.Β.Ε. Γρεβενών, Κοζάνης, Πιερίας, Καστοριάς, Φλωρίνης, Ημαθίας. στ)Διαμέρισμα Ανατολικής Μακεδονίας αποτελούμενο από τα Ε.Β.Ε. Καβάλας, Δράμας, Σερρών, Κιλκίς και Πέλλης. ζ)Διαμέρισμα Θράκης αποτελούμενο από τα Ε.Β.Ε. Αλεξανδρουπόλεως, Κομοτινής και Ξάνθης. η)Διαμέρισμα Νήσων Αν. Αιγαίου αποτελούμενο από τα Ε.Β.Ε. Χίου, Μυτιλήνης, Σάμου. θ)Διαμέρισμα Ν. Κυκλάδων και Ν. Δωδεκανήσου αποτελούμενο από τα Ε.Β.Ε. Κυκλάδων, Καλύμνου-Κω, και Ρόδου. ι)Διαμέρισμα Κρήτης αποτελούμενο από τα Ε.Β.Ε. Χανίων, Ρεθύμνης, Ηρακλείου, Λασιθίου. 4.Μόνιμα μέλη είναι οι Πρόεδροι των Εμπορικών και Βιομηχανικών Επιμελητηρίων Αθηνών, Πειραιώς, Θεσσαλονίκης και Πατρών, αναπληρούμενοι εις περίπτωσιν απουσίας ή κωλύματος από τους νομίμους αναπληρωτές τους και ένα μέλος του Εμπορικού και Βιομηχανικού Επιμελητηρίου Αθηνών υποδεικνυόμενο μετά του αναπληρωτού του από το Διοικητικό Συμβούλιο αυτού». Οι παρ. 3 και 4 αντικαταστάθηκαν ως άνω από το άρθρο μόνο Π.Δ. 268/85 (ΦΕΚ Α΄ 99). 5.Αιρετόν μέλος της κατά τα ανωτέρω Διοικητικής Επιτροπής θεωρείται ο Πρόεδρος ή ο υποδειχθείς εκ του Επιμελητηρίου του εκπρόσωπος αυτού ο οποίος συνεκέντρωσε τας περισσότερας ψήφους εκ των υποψηφίων του διαμερίσματος (Ομάδος Επιμελητηρίων) όπου ανήκει. 6.Η εκλογή εκάστου εκπροσώπου εκ των ως άνω Διαμερισμάτων, ενεργείται την προτεραίαν της συγκλήσεως της πρώτης Γενικής Συνελεύσεως της Ενώσεως εκάστης περιόδου (4ετίας) στα Γραφεία της Ενώσεως, των υποψηφιοτήτων υποβαλλομένων δι’ αιτήσεως τουλάχιστον πρό μηνός και γνωστοποιουμένων στα συγκροτούντα έκαστον διαμέρισμα Επιμελητήρια τουλάχιστον προ δεκαημέρου από της ημερομηνίας της εκλογής. Σε περίπτωση ισοψηφίας η εκλογή γίνεται κατόπιν κληρώσεως μεταξύ των ισοψηφισάντων. 7.Η Διοικητική Επιτροπή συνερχομένη σε σώμα εκλέγει τον Πρόεδρο τον Α΄, Β΄, Γ΄ και Δ΄ Αντιπρόεδρο, τον Οικονομικό Επόπτη και τον Γενικό Γραμματέα. Η εκλογή διεξάγεται χωριστά για κάθε αξίωμα με απόλυτη πλειοψηφία του συνόλου των μελών και έπεται της εκλογής των αιρετών μελών αυτής. Σε περίπτωση μη εκλογής κατά την πρώτη ψηφοφορία του κάθε αξιώματος επαναλαμβάνεται αυτή αμέσως οπότε εκλέγεται ο λαβών τους περισσοτέρους ψήφους. Σε περίπτωση παραιτήσεως μέλους της Διοικητικής Επιτροπής η θέσις πληρούται σύμφωνα με τα οριζόμενα εις την παρ. 3 του παρόντος. 8.Η Διοικητική Επιτροπή συνέρχεται υποχρεωτικά σε τακτική Συνεδρίαση μία φορά κάθε μήνα και εκτάκτως όταν κρίνει αναγκαίο ο Πρόεδρος ή το ζητήσουν το εν  Σελ. 82, 614(α) Τεύχος Η92-Σελ. 42 τρίτον των μελών, κατόπιν αιτήσεώς τους στην οποία αναγράφονται και τα προς συζήτηση θέματα. Η ημερησία διάταξη των θεμάτων καταρτίζεται από τον Πρόεδρο και κοινοποιείται μαζί με την πρόσκληση του Προέδρου στα μέλη της Διοικητικής Επιτροπής 10 τουλάχιστον ημέρες πριν από την Συνεδρίαση. 9.Η Διοικητική Επιτροπή ευρίσκεται σε απαρτία εάν παρίστανται 8 τουλάχιστον μέλη, οι δε αποφάσεις λαμβάνονται κατ’ απόλυτον πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. Των Συνεδριάσεων της Διοικητικής Επιτροπής τηρούνται πρακτικά μερίμνη του Γενικού Γραμματέως, υπογραφόμενα υπ’ αυτού και του Προέδρου. 10.Η θητεία της Διοικητικής Επιτροπής είναι 4ετής. Άρθρον 3. Καθήκοντα Προέδρου, Αντιπροέδρου,  Οικονομικού επόπτου και Γενικού Γραμματέως  της Διοικητικής Επιτροπής. 1.Ο Πρόεδρος εκπροσωπεί την Ένωση ενώπιον κάθε Διοικητικής και Δικαστικής αρχής, ενεργεί τις διοικητικές και διαχειριστικές πράξεις της Ενώσεως ύστερα από απόφαση της Διοικητικής Επιτροπής, συγκαλεί και διευθύνει τις συνεδριάσεις της Διοικητικής Επιτροπής της οποίας προεδρεύει, επιλύει κάθε επείγον ζήτημα και ανακοινώνει την ενέργειά του αυτή στη Διοικητική Επιτροπή. Συνυπογράφει μετά του Γενικού Γραμματέως τα πρακτικά της Διοικητικής Επιτροπής και υπογράφει την αλληλογραφία και τα εξερχόμενα έγγραφα. Με απόφαση της Διοικητικής Επιτροπής λαμβανομένης με απόλυτον πλειοψηφίαν δύναται να κατανέμεται η υπογραφή εγγράφων εις τους Αντιπροέδρους, τον Ταμία και τον Γενικό Γραμματέα. Τον Πρόεδρο απόντα ή κωλυόμενο αναπληρώνει ο Α΄ Αντιπρόεδρος και τούτου απόντος ή κωλυομένου ο Β΄ Αντιπρόεδρος και εν συνεχεία ο Γ΄ και ο Δ΄. 2.Ο Οικονομικός Επόπτης επιμελείται δια την κανονικήν είσπραξη των πόρων της Ενώσεως και την ενέργεια των δαπανών μέσα στα όρια των κονδυλίων του εγκεκριμένου προϋπολογισμού, εποπτεύει σύμφωνα με τις κείμενες διατάξεις δια την τήρηση των λογιστικών βιβλίων της Ενώσεως και παρακολουθεί την κίνηση του προϋπολογισμού. Εισηγείται τον προϋπολογισμό και απολογισμό και μεριμνά για τη σύνταξη των σχετικών εκθέσεων, υπογράφει τα εντάλματα πληρωμής και τας χρηματικάς επιταγάς και εποπτεύει γενικά τα οικονομικά της Ενώσεως. Τον Οικονομικό Επόπτη απόντα ή κωλυόμενο αναπληρώνει ο Γενικός Γραμματεύς. 3.Ο Γενικός Γραμματεύς υπογράφει με τον Πρόεδρο τα πρακτικά των Συνεδριάσεων της Διοικητικής Επιτροπής, και μεριμνά για την εν γένει εύρυθμο λειτουργία της Ενώσεως. Τον Γενικό Γραμματέα απόντα ή κωλυόμενο αναπληροί ο Οικονομικός Επόπτης. Άρθρον 4. Πόροι Πόροι της Ενώσεως είναι : α)Το ποσοστό του προβλεπομένου υπό του άρθρου 49 παρ. 6 β του Ν. 1089/80 ανταποδοτικού τέλους.  β)Έκτακτες εισφορές των Επιμελητηρίων μελών της Ενώσεως. Άρθρον 5. Μεταβατικές διατάξεις. Η πρώτη Διοικητική Επιτροπή της Ενώσεως θα συγκροτηθεί εντός διμήνου από της δημοσιεύσεως του παρόντος ή δε θητεία της θα λήξη με την λήξη της θητείας των Διοικητικών Συμβουλίων των Εμπορικών Βιομηχανικών Επιμελητηρίων που προβλέπει το άρθρον 69 του Ν. 1089/80. 14.Β.αα.79 Εμπορικά και Βιομηχανικά Επιμελητήρια 